LAUSUNTO LUONNOKSESTA HALLITUKSEN ESITYKSEKSI LAEIKSI RIISTANHOITOMAKSUSTA JA PYYNTILUPAMAKSUISTA ANNETUN LAIN JA ERÄIDEN SIIHEN LIITTYVIEN LAKIEN MUUTTAMISEKSI

Riistanhoitomaksun korottaminen 33 eurosta 39 euroon on luonnoksessa perusteltu hyvin ja siten kannatettavaa. Kertyneestä lisätuotosta osa kohdistettaneen rhy:ten toiminnanohjauksen tukemiseen, mikä onkin suotavaa toiminnanohjauksen työmäärän ja myös kustannusten kasvaessa vuosi vuodelta.Riistanhoitoyhdistysten varainjakoesitykseen pitäisi lisätä srva-toiminta. Ainakin Pyhäjärvellä srva työllistää ja aiheuttaa kuluja vuosittain huomattavasti. Sama suuntaus lienee muuallakin Suomessa. Riistavahinkotarkastuksista aiheutuneiden kulujen korvaaminen riistanhoitoyhdistyksille on kannatettavaa.Kokonaisuudessaan luonnos on hyväksyttävissä.

PYHÄJÄRVELLÄ 18.7.2017

Heikki Kopponen rhy:n toiminnanohjaaja